Številka: 303-10/2025-2180-8

Datum: 31. 7. 2025

**Načrt izvajanja**

**finančnih instrumentov za leti 2026 in 2027**

**programskega obdobja**

**2021–2027**



Različica 2.0

**KAZALO**

[1. UVODNO POJASNILO 3](#_Toc175120972)

[2. OBLIKE FINANČNIH INSTRUMENTOV 3](#_Toc175120973)

[3. NAČRTOVAN OBSEG EU SREDSTEV FINANČNIH INSTRUMENTOV TER OKVIRNA DINAMIKA IZPLAČIL SREDSTEV UPRAVLJAVCU FINANČNIH INSTRUMENTOV 5](#_Toc175120974)

[4. PROGRAMSKA KLASIFIKACIJA 6](#_Toc175120975)

[5. OBLIKE FINANCIRANJA IN PODROČJA UKREPANJA ZA FI V OKVIRU PEKP 7](#_Toc175120976)

Načrt izvajanja finančnih instrumentov (v nadaljevanju: NIFI) predstavlja dokument, v katerem so predstavljeni finančni instrumenti, njihove oblike, obseg predvidenih EU sredstev, planirana dinamika izplačil izvajalcu finančnih instrumentov (holdinškemu skladu) in programska klasifikacija. NIFI pripravi posredniško telo, pristojno za izvajanje finančnih instrumentov (Ministrstvo za gospodarstvo, turizem in šport, v nadaljevanju: PT), v sodelovanju s sodelujočima ministrstvoma (Ministrstvo za naravne vire in prostor, Ministrstvo za okolje, podnebje in energijo) na podlagi tretjega odstavka 27. člena Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23 in 13/25, v nadaljevanju: Uredba EKP).

Skladno s četrtim odstavkom 13. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1 in 39/25; v nadaljevanju: ZJF) je NIFI tudi sestavni del obrazložitve predloga proračuna Republike Slovenije.

## UVODNO POJASNILO

Vsebinsko podlago za pripravo NIFI predstavljajo Program za izvajanje evropske kohezijske politike v programskem obdobju 2021–2027 (v nadaljevanju: PEKP), Predhodna ocena finančnih instrumentov in vrzeli financiranja na trgu za izvajanje finančnih instrumentov v programskem obdobju 2021–2027 [[1]](#footnote-1) (v nadaljevanju: Predhodna ocena) ter dodatne analize trga za področje malih in srednje velikih podjetij in krožnega gospodarstva ter energetske učinkovitosti. Pred sklenitvijo sporazuma o financiranju z upravljavcem holdinškega sklada so bili skladno s tretjim odstavkom 27. člena Uredbe EKP in drugim odstavkom 17. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11) pripravljeni Ključni elementi finančnih instrumentov v programskem obdobju 2021–2027 in nova različica Ključnih elementov finančnih instrumentov v programskem obdobju 2021–2027, h katerim je Vlada Republike Slovenije dala soglasje dne 12. 9. 2024 in 21. 11. 2024 (v nadaljevanju: KEFI). Z upravljavcem holdinškega sklada, SID banko, d. d., je bil dne 28. 3. 2025 sklenjen Sporazum o financiranju za operacijo »Finančni instrumenti 2021–2027«.

Predložen NIFI je sestavni del obrazložitve predloga proračuna Republike Slovenije za obdobje 2026–2027 in za potrebe izvajanja proračuna Republike Slovenije vključuje opis ukrepov, (ki so podrobneje opisani v KEFI), oblike financiranja, obseg sredstev in terminski načrt izplačil sredstev izvajalcu finančnih instrumentov (holdinškemu skladu) ter programsko klasifikacijo finančnih instrumentov.

Skladno s Predhodno oceno in sklepom Vlade Republike Slovenije, št. 54402-2/2024/3 z dne 26. 6.2024, se FI v Republiki Sloveniji izvajajo preko holdinškega sklada, in sicer jih izvaja holdinški sklad prek finančnih posrednikov - posebnih skladov[[2]](#footnote-2) ali neposredno. Ta način izvedbe predstavlja največji potencial za dodano vrednost in ustvarjanje maksimalnega finančnega vzvoda za slovenski trg.

Upravljavca holdinškega sklada je izbralo PT, skladno s točko c) tretjega odstavka 59. člena Uredbe o skupnih določbah, upoštevajoč veljavno pravo javnega naročanja. PT je na podlagi 28. člena Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F) oddalo javno naročilo pravni osebi javnega prava in neposredno sklenilo sporazum o financiranju z upravljavcem holdinškega sklada.

## OBLIKE FINANČNIH INSTRUMENTOV

NIFI temelji na Predhodni oceni, katerih cilj je bila izbira specifičnih ciljev in opredelitev tematskih področij, na osnovi katerih je smotrna uporaba FI in dodatnih analizah trga.

V okviru analize nedelovanja trga, neoptimalnih naložbenih razmer in naložbenih potreb so bili ocenjeni velikost vrzeli med ponudbo finančnih sredstev in povpraševanjem po njih, slabosti trga, neoptimalna naložbena stanja in naložbene potrebe, z namenom identifikacije možnih rešitev za izboljšanje trenutnega stanja.

Vrzeli potrebnih virov financiranja zaradi prisotnosti različnih oblik nedelovanja trga so bile identificirane na področju raziskav, razvoja in inovacij (RRI), mikro, malih in srednje velikih podjetij (MSP), digitalizacije, zelenega prehoda in urbanega razvoja.

V predhodni oceni je bila predlagana naložbena strategija[[3]](#footnote-3), ki temelji na petih naložbenih področjih: RRI, MSP, digitalizacija, zeleni prehod, urbani razvoj. Glede na razpoložljiva sredstva v PEKP povratna sredstva niso načrtovana na področju digitalizacije.

Predvideni FI v programskem obdobju 2021–2027 po naložbenih področjih so:

1. **RRI**

**Posojila za RRI za MSP in velika podjetja**

Posojila za RRI bodo namenjena za projekte na področju RRI za MSP ter velika podjetja. Posojila lahko pokrivajo investicije v raziskovalne in razvojne projekte in/ali inovacije na področju zelene in digitalne preobrazbe v celotnem inovacijskem ciklu od razvoja, uvajanja, do uporabe tehnologij in postopkov – specifično za razvojna podjetja, ki razvijajo najnaprednejše tehnologije, kot tudi podjetja, ki te tehnologije uporabljajo za razvoj novih inovativnih proizvodov in storitev v vseh segmentih gospodarstva in družbe.

Ugodna posojila za RRI bodo imela dolge ročnosti, nizko obrestno mero, nizke zavarovalne zahteve, koriščenje moratorija in bodo namenjena za podjetja vseh velikosti.

1. **MSP**

**Garancije za podporo MSP**

Namen garancij je zagotovitev koristi za končnega prejemnika (MSP), in sicer da (i) maksimalno zmanjša delež zavarovanja, ki ga od podjetij zahteva komercialna banka, (ii) zmanjša obrestno mero, ki je zahtevana pri posojilu, (iii) manjši stroški garancije od tržnih stroškov in (iv) možnost za obdobje odloga, ki je daljše od tistega, ki ga običajno določi trg.

Sredstva kredita/posojila, kritega z garancijo, bodo lahko namenjena za naložbeno financiranje (osnovna sredstva) in financiranje obratnega kapitala.

Pri garancijah je predvidena kombinacija z nepovratno podporo v obliki subvencionirane obrestne mere.

1. **Zeleni prehod**

**Posojila za postopno celovito energetsko prenovo stavb za poslovne subjekte v gospodarstvu v kombinaciji z nepovratno podporo**

S FI se omogoči posojilo z nižjo obrestno mero, nižjimi zahtevami za zavarovanje, daljšo odplačilno dobo in možnost koriščenja moratorija na odplačilo glavnice kredita za postopno celovito energetsko prenovo stavb za poslovne subjekte v gospodarstvu. Učinkovita raba energije (v nadaljevanju: URE) in izraba obnovljvih virov energije (OVE) majhnim in srednje velikim podjetjem omogoči zmanjšanje stroškov za energijo in s tem izboljšanje poslovanja.

Iz Predhodne ocene izhaja, da se priporoča kombinacija z nepovratnimi sredstvi, in sicer z navezavo na načrtovane učinke v okviru projekta končnega prejemnika (glede na energetski prihranek) v okviru ene operacije.

**Posojila za investicije za prehod v krožno gospodarstvo s kombinacijo nepovratnih sredstev**

Za spodbujanje prehoda v krožno gospodarstvo se bodo izvajala ugodna posojila v kombinaciji s programsko podporo v obliki nepovratnih sredstev - odpisom glavnice (dolge ročnosti, nizka obrestna mera, nizke zavarovalne zahteve, koriščenje moratorija) za podjetja.

Posojila lahko pokrivajo investicije v proizvodnjo nizkoogljičnih proizvodov, v podjetjih, ki temeljijo na principih krožnega gospodarstva, na področju krepitve lesno predelovalne verige.

1. **Urbani razvoj**

**Posojila za urbani razvoj**

Z namenom učinkovitejše rabe prostora v urbanih območjih bodo podprti ukrepi za prenovo in oživljanje praznih ter nezadostno izkoriščenih stavb v javnem interesu, prenovo kulturne dediščine in drugih objektov ter prenovo in oblikovanje novih odprtih javnih prostorov.

Posojila so namenjena mestnim občinam, javnim skladom, javnim in zasebnim podjetjem, k izvajajo javne funkcije za potrebe in s soglasjem mestne občine.

## NAČRTOVAN OBSEG EU SREDSTEV FINANČNIH INSTRUMENTOV TER OKVIRNA DINAMIKA IZPLAČIL SREDSTEV IZVAJALCU FINANČNIH INSTRUMENTOV

V skladu z drugim odstavkom 65. člena Zakona o izvrševanju proračunov RS za leti 2025 in 2026 (Uradni list RS, št. [104/2](https://www.uradni-list.si/glasilo-uradni-list-rs/vsebina/2023-01-3596)4, 17/25 – ZFO-1E in 32/25 – ZJU-1, v nadaljevanju: ZIPRS2526) se prejeta sredstva EU za izvajanje FI ne izkazujejo kot prihodek proračuna Republike Slovenije, temveč se do zaključka izvedbe posameznega finančnega instrumenta izkazujejo samo v bilanci stanja.

NIFI obsega ukrepe FI, ki se skladno s 65. členom ZIPRS2526 vodijo v bilanci stanja, izven bilance A državnega proračuna RS. Sredstva za FI (z značajem povratnih kot nepovratnih sredstev) se v skladu s petim odstavkom 58. člena Uredbe (EU) 2021/1060 zagotavljajo neposredno iz podračunov pri Banki Slovenije, katerih upravljanje je v pristojnosti Ministrstva za finance.

V Programu evropske kohezijske politike v obdobju 2021–2027  so finančni instrumenti predvideni v okviru povratnih in tudi nepovratnih sredstev sklada ESRR, in sicer v skupni vrednosti 132 mio EUR,  vendar je Organ upravljanja, ob soglasju vlade dodelil posredniškemu telesu za operacijo finančnih instrumentov dodatne pravice porabe preko obsega razpoložljivih sredstev (Uredba EKP, Uradni list št. 13/2025), in sicer do višine 190 mio EUR EU sredstev s sklepom vlade Republike Slovenije št. 54402-4/2022/30 z dne 27. 2. 2025. Razdelitev po FI in opredeljene cilje skupine izhajajo iz spodnje tabele.

Tabela 1: Načrtovani FI z opredeljenimi ciljnimi skupinami in prikazanim obsegom sredstev po posameznih področjih

|  |  |  |
| --- | --- | --- |
| Finančni instrumenti | Načrtovana višina sredstev | Ciljna skupina |
| Področje: raziskave, razvoj in inovacije (RRI) – SC 1.1 | | |
| Posojila | 50 mio EUR | Vsa podjetja |
| Področje: mala in srednje velika podjejta (MSP) – SC 1.3 | | |
| Garancije | 68 mio EUR | MSP |
| Subvencija obrestne mere | 17 mio EUR | MSP |
| Področje: energetska učinkovitost (EE) - SC 2.1 | | |
| Posojila | 12 mio EUR | Poslovni subjekti: pravne ali fizične osebe, ki opravljajo gospodarsko dejavnost, ne glede na njihovo obliko, razen njihovih podružnic v tujini, in ki so hkrati lastniki ali solastniki stavb na/v katerih se izvajajo ukrepi |
| Nepovratna sredstva v okviru FI operacije | 5 mio EUR | Poslovni subjekti: pravne ali fizične osebe, ki opravljajo gospodarsko dejavnost, ne glede na njihovo obliko, razen njihovih podružnic v tujini, in ki so hkrati lastniki ali solastniki stavb na/v katerih se izvajajo ukrepi |
| Področje: krožno gospodarstvo (KG) - SC 2.6 | | |
| Posojila | 15 mio EUR | Vsa podjetja |
| Nepovratna sredstva v okviru FI operacije | 15 mio EUR | Vsa podjetja |
| Področje: urbani razvoj (UR) - SC 5.1 | | |
| Posojila | 8 mio EUR | Lokalne skupnosti (mestne občine), javni skladi, javna in zasebna podjetja, ki izvajajo javne funkcije |

Skladno z drugim odstavkom 92. člena Uredbe EU 2021/1060 je predhodno vplačilo v holdinški sklad, v letu 2025, znašalo 30 % (tj. 57 mio EUR) dodeljenih sredstev evropske kohezijske politike za operacijo FI. Dinamika izplačil nadaljnjih zahtevkov za plačilo po letih pa je odvisna od razvoja produktov in njihove dejanske alokacije ter absorbcije na trgu in se lahko tekom izvajanja spremeni kar je tudi skladno z Uredbo (EU) 2021/1060, ki v 92. členu določa, da se zahtevki za izplačilo predložijo po nastanku upravičenih izdatkov, torej skladno z dinamiko plasiranja sredstev končnim prejemnikom.

Tabela 2: Predvidena dinamika izplačil FI 2025-2029 iz vira EU sredstev

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Področje** | **Finančni instrument** | **Regija** | **Izplačano**  **v 2025** | **2026** | **2027** | **2028** | **2029** | **Skupaj podpora EU** |
| SC 1.1 RRI | Posojila za RRI | vzhod | 10.861.119,94 | 5.423.235,41 | 9.959.688,89 | 8.963.720,00 | 995.968,89 | 36.203.733,13 |
| zahod | 4.138.880,06 | 4.391.628,78 | 2.632.879,02 | 2.369.591,11 | 263.287,90 | 13.796.266,87 |
| SC 1.3 MSP | Garancije za MSP | vzhod | 12.723.111,12 | 6.973.844,37 | 11.356.707,46 | 10.221.036,71 | 1.135.670,74 | 42.410.370,40 |
| zahod | 7.676.888,88 | 8.941.762,29 | 4.485.489,22 | 4.036.940,29 | 448.548,92 | 25.589.629,60 |
| s subvencijo obrestne mere | vzhod | 3.180.777,78 | 1.160.447,70 | 3.130.683,55 | 2.817.615,20 | 313.068,37 | 10.602.592,60 |
| zahod | 1.919.222,22 | 586.579,61 | 1.945.802,79 | 1.751.222,51 | 194.580,27 | 6.397.407,40 |
| SC 2.1 EE | Posojila za EE | vzhod | 2.880.000,00 | 1.137.306,92 | 2.791.346,54 | 2.512.211,89 | 279.134,65 | 9.600.000,00 |
| zahod | 720.000,00 | 604.194,30 | 537.902,85 | 484.112,56 | 53.790,29 | 2.400.000,00 |
| s kombinacijo nepovratnih sredstev | vzhod | 1.200.000,00 | 473.877,88 | 1.163.061,06 | 1.046.754,95 | 116.306,11 | 4.000.000,00 |
| zahod | 300.000,00 | 251.747,63 | 224.126,19 | 201.713,57 | 22.412,61 | 1.000.000,00 |
| SC 2.6 KG | Posojila za prehod v KG | vzhod | 2.898.000,00 | 1.206.356,92 | 2.777.821,54 | 2.500.039,39 | 277.782,15 | 9.660.000,00 |
| zahod | 1.602.000,00 | 1.417.094,73 | 1.160.452,63 | 1.044.407,37 | 116.045,27 | 5.340.000,00 |
| s kombinacijo nepovratnih sredstev | vzhod | 2.898.000,00 | 1.134.473,12 | 2.813.763,44 | 2.532.387,09 | 281.376,35 | 9.660.000,00 |
| zahod | 1.602.000,00 | 1.332.653,60 | 1.202.673,20 | 1.082.405,88 | 120.267,32 | 5.340.000,00 |
| SC 5.1 UR | Posojila za UR | vzhod | 1.800.000,00 | 819.028,81 | 1.690.485,60 | 1.521.437,04 | 169.048,55 | 6.000.000,00 |
| zahod | 600.000,00 | 580.145,41 | 409.927,30 | 368.934,57 | 40.992,72 | 2.000.000,00 |
| Skupna vsota |  |  | **57.000.000,00** | **36.434.377,48** | **48.282.811,28** | **43.454.530,13** | **4.828.281,11** | **190.000.000,00** |

## PROGRAMSKA KLASIFIKACIJA

Sredstva evropske kohezijske politike iz programskega obdobja 2021–2027 so načrtovana skladno s Sporazumom o partnerstvu v Programu evropske kohezijske politike v obdobju 2021–2027 v Sloveniji.

Glede na programsko klasifikacijo proračuna Republike Slovenije se FI glede na specifične cilje PEKP vsebinsko umestijo v politike, glavne programe in podprograme kot je navedeno v tabeli 3.

Tabela 3: Umestitev specifičnih ciljev PEKP za FI v programskem obdobju 2021–2027 glede na programsko klasifikacijo proračuna Republike Slovenije

|  |  |  |  |
| --- | --- | --- | --- |
| **Specifični cilj PEKP** | **Politika** | **Glavni program** | **Podprogram** |
| 1.1 RRI | 05 - Znanost in informacijska družba | 0504 – Podpora tehnološkim razvojnim projektom | 050401 Razvojno investicijski projekti |
| 1.3 MSP | 05 – Znanost in informacijska družba | 0504– Podpora tehnološkim razvojnim projektom | 050404 Krepitev inovativnosti in tehnološki razvoj |
| 2.1 Spodbujanje EE | 12 – Viri energije in energetska učinkovitost | 1202 Oskrba z energijo in energetska učinkovitost | 120202 Učinkovita raba energije |
| 2.6 Spodbujanje prehoda na krožno gospodarstvo | 15 – Varovanje okolja in okoljska infrastruktura | 1501 – Urejanje sistema in podporne dejavnosti na področju okoljske politike | 150102 Prilagajanje podnebnim spremembam |
| 5.1 Spodbujanje razvoja v mestnih območjih | 16 – Prostorsko planiranje in stanovanjska dejavnost | 1602 – Upravljanje s prostorom | 160201 Upravljanje s prostorom |

## OBLIKE FINANCIRANJA IN PODROČJA UKREPANJA ZA FI V OKVIRU PEKP

Sredstva za FI so v PEKP načrtovana po specifičnih ciljih, oblikah financiranja in področjih ukrepanja skladno z Uredbo EU 2021/1060, kot izhaja iz spodnje tabele.

Tabela 4: Specifični cilji, oblike financiranja in področja ukrepanja za FI iz PEKP

|  |  |  |  |
| --- | --- | --- | --- |
| **Specifični cilj** | **FI (oblika financiranja)** | **Področje ukrepanja** | |
| 1.1 RRI | 03 Podpora prek finančnih instrumentov: posojila | 002  003 | Naložbe v osnovna sredstva, vključno z raziskovalno infrastrukturo v malih in srednjih podjetjih  Naložbe v osnovna sredstva, vključno v raziskovalno infrastrukturo, v velikih podjetjih, ki so neposredno povezane z raziskovalnimi in inovacijskimi dejavnostmi |
| 1.3 MSP | 04 Podpora prek finančnih instrumentov: jamstva | 021 | Razvoj podjetij in internacionalizacija MSP, vključno s produktivnimi naložbami |
| 2.1 Spodbujanje EE | 03 Podpora prek finančnih instrumentov: posojila ali  05 Podpora prek finančnih instrumentov: nepovratna sredstva v okviru finančnega instrumenta | 040 | Energetska učinkovitost in predstavitveni projekti v MSP ali velikih podjetjih ter podporni ukrepi v skladu z merili za energetsko učinkovitost |
| 2.6 Spodbujanje prehoda na krožno gospodarstvo | 03 Podpora prek finančnih instrumentov: posojila ali  05 Podpora prek finančnih instrumentov: nepovratna sredstva  (LES prehod na KG) | 075  076 | Podpora okolju prijaznim proizvodnim procesom in učinkoviti rabi virov v MSP  Podpora okolju prijaznim proizvodnim procesom in učinkoviti rabi virov v velikih podjetjih |
| 5.1 Spodbujanje razvoja v mestnih območjih | 03 Podpora prek finančnih instrumentov: posojila | 169 | Pobude na področju teritorialnega razvoja, vključno s pripravo teritorialnih strategij |

Tabela 5: Načrtovana sredstva za FI glede na specifični cilj, obliko financiranja, področje ukrepanja in kohezijsko regijo

| **Specifični cilj** | **FI (oblika financiranja)** | **Področje ukrepanja** | **FI (EU del) - VZHOD** | | **FI (EU del) - ZAHOD** | | **Skupaj** |
| --- | --- | --- | --- | --- | --- | --- | --- |
| 1.1 RRI | 03 Podpora prek finančnih instrumentov: posojila | 002 | 27.113.200,65 | | 10.112.686,87 | | 37.225.887,52 |
| 1.1 RRI | 03 Podpora prek finančnih instrumentov: posojila | 003 | 9.090.532,48 | | 3.683.580,00 | | 12.774.112,48 |
| 1.3 MSP | 04 Podpora prek finančnih instrumentov: jamstva | 021 | 53.012.963,00 | | 31.987.037,00 | | 85.000.000,00 |
| 2.1 Spodbujanje EE | 03 Podpora prek finančnih instrumentov: posojila | 040 | 9.600.000,00 | | 2.400.000,00 | | 12.000.000,00 |
| 2.1 Spodbujanje EE | 05 Podpora prek finančnih instrumentov: nepovratna sredstva v okviru finančnega instrumenta | 040 | 4.000.000,00 | | 1.000.000,00 | | 5.000.000,00 |
| 2.6 Spodbujanje prehoda na krožno gospodarstvo | 05 Podpora prek finančnih instrumentov: nepovratna sredstva | 075 | 6.150.000,00 | | 3.727.500,00 | | 9.877.500,00 |
| 2.6 Spodbujanje prehoda na krožno gospodarstvo | 05 Podpora prek finančnih instrumentov: nepovratna sredstva | 076 | 3.510.000,00 | | 1.612.500,00 | | 5.122.500,00 |
| 2.6 Spodbujanje prehoda na krožno gospodarstvo | 03 Podpora prek finančnih instrumentov: posojila | 075 | 6.150.000,00 | | 3.727.500,00 | | 9.877.500,00 |
| 2.6 Spodbujanje prehoda na krožno gospodarstvo | 03 Podpora prek finančnih instrumentov: posojila | 076 | 3.510.000,00 | | 1.612.500,00 | | 5.122.500,00 |
| 5.1 Spodbujanje razvoja v mestnih območjih | 03 Podpora prek finančnih instrumentov: posojila | 169 | 6.000.000,00 | | 2.000.000,00 | | 8.000.000,00 |
| **Skupna vsota** | | | **128.136.696,13** | **61.863.303,87** | | **190.000.000,00** | |

1. <https://evropskasredstva.si/app/uploads/2022/10/Predhodne-ocene-SI-PO2021_2027.pdf> [↑](#footnote-ref-1)
2. Posebni sklad pomeni sklad, s katerim holdinški sklad zagotavlja finančne produkte končnim prejemnikom skladno z 21. točko 2. člena Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjena z Uredbo (EU) 2023/435 Evropskega parlamenta in Sveta z dne 27. februarja 2023 o spremembi uredb (EU) št. 2021/241 glede poglavij REPowerEU v načrtih za okrevanje in odpornost ter spremembi uredb (EU) št. 1303/2013, (EU) 2021/1060 in (EU) 2021/1755 ter Direktive 2003/87/ES (UL L št. 63 z dne 28. 2. 2023, str. 1; v nadaljevanju: Uredba (EU) 2021/1060). Za namene tega dokumenta se za izvajanje posebnih skladov uporablja izraz izvajanje preko finančnega posrednika. [↑](#footnote-ref-2)
3. Naložbena strategija zajema naslednje elemente skladno s Prilogo X Uredbe (EU) 2021/1060: izvedbeni pogoji, finančni produkti, ki bodo ponujeni, ciljni končni prejemniki in predvidena kombinacija s podporo v obliki nepovratnih sredstev. [↑](#footnote-ref-3)